Title: Mesterværker Krøyer på bestilling
Description: P.S. Krøyer var skagensmaler, pioner for dansk friluftsmaleri og blev særligt kendt for skildringerne af kunstnerkolonien og lokalbefolkningen i Skagen. Han mestrede dog også helt andre genrer og var gennem hele sit voksenliv en af de absolut mest eftertragtede portrætmalere blandt det bedre borgerskab og skildrede utallige personligheder indenfor Danmarks kultur- og erhvervsliv. Det kulminerede i perioden 1888-1904, hvor Krøyer producerede nogle af de mest monumentale og personrige gruppeportrætter i danmarkshistorien. Flere af værkerne blev af samtidens anmeldere rost som sande mesterværker - derfor stiller vi også spørgsmålet, om det er muligt at bestille et mesterværk? Ja, hvis man var så forudseende at hyre P. S. Krøyer til at male for sig, så tyder det på, at det var muligt. Selv når betydning, motiv og komposition lå langt fra den verden, hvorfra andre af Krøyers største værker ellers stammer fra. Med udstillingen har vi således fuldt fokus på Krøyers bestillingsværker, hvis eksistens er ukendt for mange. Vi glæder os til at fortælle historien om Krøyers arbejde med de monumentale kompositioner, som ofte blev udført om vinteren i København, som pendant til sommerens friluftsmalerier fra Skagen. Exhibition: Skagens Museum, Skagen, Denmark (25.05.-08.09.2019).
Subjects: Exhibitions
People: Peder Severin Krøyer (1851-1909)